MAHAR ( MAS KAHWIN ) MENURUT PERSEPEKTIF ISLAM 


1. Definisi Mahar 


Mahar berasal daripada perkataan Arab. Di dalam al-Quran istilah mahar disebut 
dengan al-sadaq, al-saduqah, al-nihlah, al-ajr, al-faridah dan al-‘aqd. 

Menurut istilah syara’ mahar ialah suatu pemberian yang wajib diberikan oleh 
suami kepada isteri dengan sebab pernikahan. 

Mengikut Tafsiran Akta Undang-Undang Keluarga Islam ( Wilayah Persekutuan ) 
1984 menyatakan “ mas kahwin “ bererti pembayaran perkahwinan yang wajib dibayar 
di bawah Hukum Syara’ oleh suami kepada isteri pada masa perkahwinan 
diakadnikahkan, sama ada berupa wang yang sebenarnya dibayar atau diakui sebagai 
hutang dengan atau tanpa cagaran, atau berupa sesuatu yang, menurut Hukum Syara’, 
dapat dinilai dengan wang. 

Terdapat banyak dalil yang mewajibkan mahar kepada isteri antaranya firman 
Allah dalam surah al-Nisa’ ayat 4 : 

“ Dan berikanlah kepada perempuan-perempuan ( isteri ) akan mas kahwin mereka itu 
sebagai pemberian ( yang wajib ). Kemudian jika mereka menyerahkan kepada kamu 
sebahagian dari mas kahwinnnya, maka makanlah ( gunakanlah ) pemberian tersebut sebagai 
nikmat yang baik lagi lazat “ 


Firman Allah Ta’ala dalam surah al-Nisa ayat 24: 

“ Mana-mana perempuan yang kamu nikmati percampuran dengannya ( setelah dia 
menjadi isteri kamu ) maka berikanlah mereka maharnya ( ajr ) sebagai satu ketetepan yang 
difardhu ( diwajibkan oleh Allah Taala )” 


Pemberian mahar suami sebagai lambang kesungguhan suami terhadap isteri. 
Selain itu ianya mencerminkan kasih sayang dan kesediaan suami hidup bersama isteri 
serta sanggup berkorban demi kesejahteraan rumah tangga dan keluarga, la juga 
merupakan penghormatan seorang suami terhadap isteri. 

Walau bagaimanapun mahar tidaklah termasuk di antara rukun-rukun nikah atau 
syarat sahnya sesuatu pernikahan. Sekiranya pasangan bersetuju bernikah tanpa 
menentukan jumlah mahar, pernikahan tersebut tetap sah tetapi suami diwajibkan 
membayar mahar misil ( yang sepadan ). Ini berdasarkan satu kisah yang berlaku pada 

zaman Rasulullah s.a.w. di mana seorang perempuan telah berkahwin tanpa disebutkan 
maharnya. Tidak lama kemudian suaminya meninggal dunia sebelum sempat bersama 
dengannya ( melakukan persetubuhan ) lalu Rasulullah mengeluarkan hukum supaya 
perempuan tersebut diberikan mahar misil untuknya. 


2. Pemberian Mahar 

Memberi mahar kepada isteri hukumnya wajib. Menurut Abu Hanifah, isteri 
berhak mendapat mahar apabila akad nikahnya sah. Manakala dalam mazhab Syafi’e 
pula diwajibkan mahar bukan disebabkan akad nikah yang sah sahaja tetapi juga 
dengan persetubuhan. Sekiranya akad nikah tersebut fasid ( tidak sah ), suami tidak 
wajib memberi mahar kepada isteri melainkan setelah berlakunya persetubuhan. 


3. Mas Kahwin Dan Pemberian Menurut Peruntukan Undang-Undang Keluarga 

Islam 

Mengikut peruntukan seksyen 21 ( 1 ) dan ( 2 ) dalam Akta Undang-Undang 
Keluarga Islam ( Wilayah Persekutuan ) 1984 ( Akta 303 ) berbunyi seperti berikut : 

(1) Mas kahwin hendaklah biasanya dibayar oleh pihak lelaki atau wakilnya 
kepada pihak perempuan atau wakilnya di hadapan orang yang mengakadnikahkan 
perkahwinan itu dan sekurang-kurangnya dua orang saksi lain. 

(2) Pendaftar hendaklah, mengenai tiap-tiap perkahwinan yang hendak 
didaftarkan olehnya, menentu dan merekodkan :- 

a) nilai dan butir-butir lain mas kahwin; 

b) nilai dan butir-butir lain pemberian; 

c) nilai dan butir-butir lain apa-apa bahagian mas kahwin atau pemberian 
atau kedua-duanya yang telah dijanjikan tetapi tidak dijelaskan pada 
masa akadnikah itu, dan tarikh yang dijanjikan untuk penjelasan; dan 

d) butir-butir cagaran yang diberi bagi menjelaskan mas kahwin atau 
pemberian. 


4. Kadar Mahar 

Islam tidak menetapkan kadar serta had yang paling maksima dan minima dalam 
menentukan mahar bagi seseorang wanita, lanya bergantung kepada uruf iaitu keadaan 
semasa dan suasana sesuatu tempat dan masyarakat. Sungguh pun demikian, Islam 
menganjurkan agar kita mengambil jalan tengah iaitu tidak meletakkan mahar terlalu 
tinggi dan tidak pula terlalu rendah. Rasulullah s.a.w. menggalakkan kita agar 
mempermudahkan mahar sebagaimana dalam sabdanya : 

" Ajj-a (jA j-ujji eLmIII ” 

Kebanyakan perempuan yang berkat perkahwinannya ialah yang mudah ( rendah ) tentang 
perbelanjaan ( mahar ). 


( Riwayat Ahmad dan al-Hakim ) 

Walau bagaimanapun suami boleh memberikan mahar yang tinggi kepada isteri 
berdasarkan kepada ayat al-Quran dalam surah al-Nisa’ ayat 20 : 

“ Kamu telah memberikan kepada salah seorang daripada mereka harta yang banyak “ 


Di Malaysia pemberian mahar diberikan oleh suami kepada isteri dalam bentuk 
wang ringgit yang kadarnya berbeza dari satu negeri dengan negeri yang lain. 


5. Jenis Mahar 

a. Mahar Musamma 

Mahar yang disebut dengan jelas jumlah dan jenisnya dalam suatu akad nikah 
seperti yang diamalkan dalam perkahwinan masyarakat kita pada hari ini. 

Ulama’ telah bersepakat bahawa mahar musamma wajib dibayar oleh suami 
apabila berlaku salah satu daripada perkara-perkara berikut 

1) Berlakunya persetubuhan di antara suami isteri. 

2) Kematian salah seorang di antara mereka sama ada suami atau isteri. 


b. Mahar Misil ( mahar yang sepadan ) 

Mahar yang tidak disebut jumlah dan jenisnya dalam suatu akad nikah. 
Sekiranya berlaku keadaan ini, mahar tersebut hendaklah diqiaskan ( disamakan ) 
dengan mahar perempuan yang setaraf dengannya di kalangan keluarganya sendiri 
seperti adik beradik perempuan seibu sebapa atau sebapa atau ibu saudaranya. 
Sekiranya tiada, maka diqiaskan pula dengan mahar perempuan-perempuan lain yang 
setaraf dengannya dari segi kedudukan dalam masyarakat dan sekiranya tiada juga, 
terpulang kepada suami berdasarkan kepada adat dan tradisi setempat. 

Selain daripada itu terdapat perkara-perkara lain yang perlu diambil kira dalam 
menentukan mahar misil iaitu dari sudut rupa paras, kekayaan, keadaan setempat, 
keagamaan , ketakwaan, keilmuan, kecerdasan fikiran , keluhuran budi serta status 
perempuan tersebut sama ada gadis atau janda dan perkara-perkara yang boleh 
dijadikan penilaian. Ini kerana kadar mahar berbeza dengan berbezanya sifat-sifat 
di atas. 


6. Mendapat Separuh Mahar Atau Tidak Berhak Mendapat Langsung 

Sebagaimana yang kita sedia maklumi , apabila berlakunya suatu akad nikah 
yang sah, maka wajib bagi suami membayar mahar kepada isteri sama ada berupa 
mahar musamma atau pun mahar misil kerana ia merupakan hak isteri. 

Walau bagaimanapun terdapat keadaan yang menyebabkan isteri hanya berhak 
mendapat separuh sahaja daripada mahar tersebut atau pun tidak mendapat apa -apa 
mahar langsung daripada suami iaitu 

a) Isteri hanya mendapat separuh sahaja daripada mahar apabila 
berlakunya perceraian sebelum persetubuhan. Ini berdasarkan kepada firman Allah 
Taala dalam surah al-Baqarah ayat 237 : 

“ Dan jikalau kamu menceraikan mereka itu ( isteri-isteri ) sebelum kamu menyetubuhi 
mereka walhal kamu telah menetapkan mahar kepada mereka, maka diwajibkan ( bayarannya ) 
separuh daripada yang kamu tetapkan kecuali jika mereka sendiri memaafkan atau orang yang 
mempunyai kuasa perwalian memaafkannya “ 


Ayat di atas menyatakan bahawa sekiranya mahar isteri telah disebutkan ketika 
akad nikah dan berlakunya penceraian sebelum persetubuhan, maka suami hanya wajib 
membayar separuh sahaja daripada mahar tersebut. Tetapi sekiranya mahar tidak 
disebut ketika akad nikah, suami wajib membayar mahar misil kepada isteri. 

Menurut pendapat Imam Syafi’e dan Imam Malik sekiranya berlaku perceraian 
sebelum persetubuhan, suami hanya wajib membayar separuh sahaja mahar kepada 
isteri sama ada mahar tersebut disebut semasa akad nikah atau sebaliknya. 

b) Isteri tidak berhak langsung untuk mendapat pemberian mahar daripada 
suami apabila berlakunya perceraian disebabkan fasakh ( dari pihak isteri ) sebelum 
berlakunya persetubuhan. 


7. Kesimpulan 

Mahar adalah hak isteri yang diberikan oleh suami dengan hati yang tulus ikhlas 
tanpa mengharapkan balasan sebagai pernyataan kasih sayang dan tanggungjawab 
suami atas kesejahteraan rumah tangga, lanya bertujuan untuk menggembira dan 
menyenangkan hati isteri agar isteri merasa dihargai dan bersedia untuk menjalani 
kehidupan bersama suami. 

Mahar adalah menjadi hak milik isteri. Sekiranya ia tidak disebut sekalipun 


Para mujtahidin telah sepakat mengatakan bahawa tidak kadar dan had yang 
tertentu dalam meletakkan kadar mahar yang paling maksima. Terdapat satu peristiwa 
yang berlaku yang berlaku di zaman Umar al Khattab (r.a) di mana beliau melarang 
orang ramai dari meninggikan kadar mahar iaitu tidak boleh lebih daripada empat 
dirham katanya, “ Janganlah kamu meninggikan mahar perempuan kerana jikalau 

dia dimuliakan di dunia, atau mahu bertagwa kepada Allah, maka yang lebih utama 

ialah contoh daripada Rasulullah yang tidak menetapkan mahar kepada isterinya mahu 
pun bagi puteri-puterinya melebihi dua belas auqiah. Oleh sebab itu sesiapa yang 
melebihi daripada 440 dirham walaupun lebihannya sedikit maka yang itu dimasukkan 
ke dalam Baitulmal Lantas seorang perempuan Ouraisy membantah sambil 
berkata : “ Allah telah berfirman di dalam al-Quran : 



Terjemahan : “ Apabila kamu telah memberikan kepada mereka itu ( isteri ) sepikul 
mahar, maka jangan kamu ambil walupu sedikit daripada mahar itu “ 

( surah al Nisa : 20 ) 

